**Iepirkuma komisijas sniegtās atbildes uz ieinteresēto piegādātāju jautājumiem par atklātu konkursu “Meklēšanas un glābšanas laivas ar dzinējiem un treileri iegāde”, identifikācijas Nr. VAMOIC 2018/233**

**1.jautājums**

Saskaņa ar tehniskajām prasībām laivas dzinējam jānodrošina ne mazāk kā 40 mezglu /stundā ātrumu pie mērenas viļņošanās (viļņu augstums līdz 0.75m).

Jautājums: minētais ātrums 40 mezglu /stunda jābūt, kad laiva maksimāli ielādēta (6 cilvēki,+ krava saskaņa ar laivas kravniesības) vai tikai ar komandu (2 cilvēki)?

**Atbilde**

Tehniskajā specifikācijā noteiktais laivas ātrums ne 40 mezgli /stundā pie mērenas viļņošanās jānodrošina, kad laivā atrodas komanda, laivas aprīkojums, degviela.

**2.jautājums**

Vai iespējams konkretizēt paredzamo motorstundu skaita nobraukumu laivu dzinējiem katrā sezonā? Dzinēja servisa apkopes veicamas reizi sezonā un/vai pēc konkrēta nobraukuma. Nezinot nobraukumu, problemātiski pateikt servisa izmaksas.

**Atbilde**

Pretendentam jānodrošina, ka laivu un dzinēja apkope notiek regulāri saskaņā ar laivu un dzinēju ražotāja noteikto apkopju grafiku un tā rekomendācijām. Tas ir, ik pēc noteikto motorstundu nostrādes vai reizi gadā, atkarībā no tā, kas iestāsies pirmais.

Tā kā šobrīd pasūtītājs nevar prognozēt konkrētu motorstundu nobraukumu, tad pretendentam jāpiedāvā cena par tehniskajām apkopēm, ņemot vērā 200 stundu nobraukumu katrā sezonā.

*Iepirkuma komisijas sniegtās atbildes ir neatņemama atklāta konkursa “Meklēšanas un glābšanas laivas ar dzinējiem un treileri iegāde”, identifikācijas Nr. VAMOIC 2018/233, dokumentācijas sastāvdaļa un ir saistošas visiem pretendentiem.*